Τρείς Τούρκοι σκοτώθηκαν από έκρηξη βόμβας του ΠΚΚ
Ο Τουρκικός στρατός έκανε αεροπορικές επιδρομές σε θέσεις κούρδων στο Ιράκ
Τούρκοι αξιωματούχοι ανέφεραν ότι τρεις στρατιώτες έχασαν την ζωή τους και άλλοι δύο τραυματίσθηκαν από έκρηξη μηχανισμού που είχε τοποθετηθεί στο οδόστρωμα σε περιοχή της νοτιοανατολικής Τουρκίας, στην οποία κούρδοι αντάρτες έχουν εντείνει τις επιθέσεις τους κατά των κυβερνητικών δυνάμεων τις τελευταίες εβδομάδες. Οι αξιωματούχοι ανέφεραν ότι η έκρηξη σημειώθηκε το βράδυ της Κυριακής, καθώς κομβόι του τουρκικού στρατού περνούσε από την επαρχία Χακαρί. Αντάρτες του Κουρδικού Εργατικού Κόμματος έχουν σκοτώσει περισσότερους από 40 άνδρες των τουρκικών δυνάμεων ασφαλείας σε σειρά επιθέσεων που έχουν πραγματοποιήσει στην περιοχή από τον Ιούλιο. Το κρατικό ειδησεογραφικό πρακτορείο της Τουρκίας, το Ανατόλια, μετέδωσε ότι οι κυβερνητικές δυνάμεις σκότωσαν δύο αντάρτες που προσπαθούσαν να ανατινάξουν ορυχείο σε άλλη περιοχή της επαρχίας Χακαρί, την Κυριακή. Ο τουρκικός στρατός πραγματοποίησε επίσης αεροπορικές επιδρομές σε πιθανές θέσεις των ανταρτών στο βόρειο Ιράκ αυτό το μήνα. Το ΠΚΚ διαθέτει βάσεις εκεί για επιθέσεις που πραγματοποιεί σε στόχους στην Τουρκία. Εκατοντάδες τούρκοι κουρδικής καταγωγής διαμαρτυρήθηκαν για τις αεροπορικές επιδρομές πραγματοποιώντας πορεία στα σύνορα της επαρχίας Χακαρί με το Ιράκ, λέγοντας πως χρησιμοποιούνται ως «ανθρώπινες ασπίδες» κατά μελλοντικών επιδρομών στις βάσεις του ΠΚΚ. Ένας διαδηλωτής σκοτώθηκε καθώς η τουρκική αστυνομία έκανε χρήση χημικών για να διαλύσει διαδήλωση στην πόλη Κουκούρκα. Φιλοκουρδικά μέσα ενημέρωσης και αυτόπτες μάρτυρες ανέφεραν ότι ένα από τα χημικά χτύπησε και τραυμάτισε θανάσιμα τον άνδρα, ο οποίος ήταν μέλος του επαρχιακού συμβουλίου της γειτονικής επαρχίας Βαν. Οι τουρκικές αρχές ανέφεραν ότι θα πραγματοποιήσουν αυτοψία στη σωρό του πολιτικού, Γιλντιρίμ Αϊχάν, για να διαπιστώσουν τα αίτια του θανάτου.